Balle's Bazaar: Strikkestatus og strikkeskål
Trøjen til Astrid skrider godt frem. På pinde nr 4 går det hurtigt fremad. Dog er jeg ikke så begejstret for garnet - Silky Bamboo fra Hjertegarn. Det er godt nok dejligt blødt og let skinnende; men det består af 24 (og ja jeg har talt) tråde, som er løst vundet. På hver 3. maske må jeg ned og fange en løssluppen del-tråd!
Det er bare med at blive færdig. Det er jeg så næsten også - er i gang med det sidste ærme.
Min store glæde er min strikkeskål, som holder styr på garnet og som pynter hvorend strikketøjet kommer hen. Jeg har købt den hos Hedvig, som laver nogle fantastisk ting i keramik. Tjek hendes ting ud her. Ud over strikkeskålen, er jeg meget begejstret for hendes klovne. De er bare for skønne.